Mangulo han Estados Unidos

An Mangulo han Estados Unidos o Presidente han Estados Unidos (ha Ininglis: President of the United States) amo an nangungulo-hin-bansa o estado ngan nangungulo-han-kagamhanan o gobyerno han Estados Unidos ngan amo an gihataasi nga opisyal ha politika han Estados Unidos ha impluwensya ngan pagkilala. An Mangulo amo an nangungulo han ehekutibo nga sanga han federal nga kagamhanan o gobyerno federal ngan uusa ini han duha nga mga opisyal ngan napipili ha bug-os nga nasod (an usa pa nga opisyal amo an Sugbong-Mangulo han Estados Unidos.

Upod han mga kagamhanan ngan mga buruhaton, an Artikulo II han Konstitusyon han Estados Unidos nagtutugon han Mangulo nga "magtuman hin túptop" (faithfully execute) han balaodnon federal, naghihimo han Mangulo nga Komandante-en-Hefe han armado-nga-kusog han Estados Unidos, nagtutugot han Mangulo hin pagpili ngan pagnominar hin mga opisyal ha ehekutibo ngan maghuhukom nga sanga han kagamhanan pinaagi ha sagdon ngan pagtugot han Senado han Estados Unidos, ngan nagtutogot han Mangulo nga maghatag hin pagkuha-hin-sirot (pardon) ngan pagpugong-hin-pagsirot (reprieve).

Na-iilihir o napipili an Mangulo hin diri-direkta nga paagi han katawhan pinaagi han Kolehiyo Elektoral ngadto hin panahon-hin-pag-alagad nga upat ka tuig. Tikang han 1951, an mga Mangulo puyde la mag-alagad hin duha ka panahon-hin-pag-alagad sumala han ika-Karuhaan-kag-Lima nga Pagliwat han Batakan-Balaod.

Mga kap-atan-kag-tulo nga tawo napili o sinmunod ngadto han puwesto han Mangulo, nga nag-alagad hin kalim-an kag unom nga mga upat-ka-tuig hin panahon-hin-pag-alagad.

Han Enero 20, 2020, hi Joe Biden nahimo nga amo an ika-karuhaan-kag-unom ngan yana-nga-Mangulo.

Mga tigaman

Mga kasarigan

 
Mangulo han Estados Unidos
Mangulo han Estados Unidos

br:Prezidant Stadoù-Unanet Amerika
co:Presidenti di i Stati Uniti d'America
da:Amerikanske præsidenter
ga:Uachtarán na Stát Aontaithe
gl:Presidentes dos Estados Unidos de América
id:Daftar Presiden Amerika Serikat
ml:അമേരിക്കൻ ഐക്യനാടുകളുടെ പ്രസിഡണ്ടുമാരുടെ പട്ടിക
nrm:Président d's Êtats Unnis
scn:Prisidenti dî Stati Uniti